
HOTĂRÂREA NR. 248/24.09.2026
pentru modificarea și completarea listei bunurilor din domeniul public al municipiului Satu Mare, aferente sistemului public de alimentare cu apă și canalizare, puse la dispoziția Apaserv Satu Mare S.A.,
 prin contractul de delegare nr. 12313/19.11.2009



Consiliul local al Municipiului Satu Mare,
[bookmark: _Hlk105754482][bookmark: _Hlk113436487][bookmark: _Hlk185237230]Analizând proiectul de hotărâre înregistrat sub nr. 53867/17.09.2026, referatul de aprobare al Primarului Municipiului Satu Mare, înregistrat sub nr.53868/17.09.2026, în calitate de inițiator, raportul de specialitate comun al directorului executiv al Direcției Patrimoniu, Serviciul Patrimoniu, Concesionări, Închirieri și al directorului executiv al Direcției Economice, înregistrat sub nr.53871.17.09.2026 și avizele comisiilor de specialitate ale Consiliului Local Satu Mare, 
Luând în considerare prevederile:
· art. 136 alin.1 și 4 din Constituția României republicată,
· [bookmark: _Hlk105677008]art. 863 lit. f) și art. 864 din Legea nr. 287/2009 privind Codul Civil, republicată cu modificările și completările ulterioare, 
· art. 290 din Codul administrativ, aprobat prin OUG nr. 57/2019, 
· art. 10 alin. (6) coroborat cu art. 44 alin. (4) din Legea nr. 51/2006 a serviciilor comunitare de utilități publice, 
· art. 42 alin. (1) lit. b), art. 14 lit. b) și ale art. 15 alin.2 lit. c) din Legea nr. 241/2006 privind serviciul de alimentare cu apă şi de canalizare, cu modificările și completările ulterioare,
· art. 2 alin. (2) din O.G. nr. 81/2003 privind reevaluarea şi amortizarea activelor fixe aflate în patrimoniul instituțiilor publice, cu modificările și completările ulterioare,
Ţinând seama de prevederile Legii nr.24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,




În temeiul prevederilor art. 108 lit. e), art. 129 alin. (2) lit. d) și alin. (7) lit. n), ale art. 139 alin. (3) lit. g), ale art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,
Adoptă prezenta:         
H O T Ă R Â R E:

         Art.1. Se aprobă trecerea în domeniul public al municipiului Satu Mare a bunurilor preluate prin procesul verbal de predare primire încheiat în data de 17.09.2026, respectiv extindere  rețea de apă  în localitatea Satu Mare, str. Careiului DE 199, cuprinse în Anexa nr.1, care face parte integrantă din prezenta hotărâre. 
         Art.2. Se aprobă punerea la dispoziția societății comerciale APASERV    Satu Mare S.A. a bunurilor prevăzute la Art.1, conform Anexei nr. 1, care face parte integrantă din prezenta hotărâre. 
        Art.3. Se aprobă lista finală a bunurilor aflate în domeniul public al Municipiului Satu Mare aparținând sistemului public de alimentare cu apă și canalizare date în exploatare, conform contractului de delegare nr. 12313/19.11.2009, către APASERV Satu Mare S.A., conform celor aprobate la articolele precedente, care constituie Anexa nr. 2 , parte integrantă a prezentei hotărâri.
        Art.4. Cu ducerea la îndeplinire a prezentei hotărâri se încredințează Primarul Municipiului Satu Mare și Direcția Patrimoniu - Serviciul Patrimoniu, Concesionări, Închirieri din cadrul aparatului de specialitate al Primarului Municipiului Satu Mare. 
	       Art.5. Prezenta hotărâre se comunică:
· Instituției Prefectului - județul Satu Mare;
· Primarului Municipiului Satu Mare;
· Directorului Executiv al Direcției Patrimoniu;
·  Serviciului Patrimoniu, Concesionări, Închirieri;
· Direcției Economice;
· Apaserv Satu Mare S.A.
· Se publică în Monitorul Oficial Local al Municipiului Satu Mare.

                Președinte de ședință,                            Contrasemnează
                Cernea Victor - Ioan                               Secretar general,
                                                                             Mihaela Maria Racolța


Prezenta hotărâre a fost adoptată în ședință ordinară cu respectarea prevederilor art. 139 alin. alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;
	Total consilieri în funcţie
	23

	Nr. total al consilierilor prezenţi
	23

	Nr. total al consilierilor absenţi
	0

	Voturi pentru
	23

	Voturi împotrivă
	0

	Abţineri
	0

